PROGRAM MEMBAWA TEKNOLOGI KE PANGKUAN MASYARAKAT

Disediakan oleh:

DATO’ MOHD TAHIR RAMLI EPC TECHNOLOGIES

|  |
| --- |
| Proprietary NoticeThe ideas and designs set forth in this proposal are confidential and proprietary. No part of these materials should be reproduced, published in any form by any means, electronic or mechanical including photocopy or any information storage or retrieval system nor should the materials be disclosed to other parties without the expressed written authorization from DATO’ MOHD TAHIR RAMLI. |

**BANDAR PUNCAK ALAM, Selangor D.E**  JANUARI 2014

**ISI KANDUNGAN KERTAS PENERANGAN**

**TAJUK Muka Surat**

**RASIONAL 3**

**PENGENALAN 4**

**MISI PROGRAM 4**

**TUJUAN DAN OBJEKTIF 5**

**FUNGSI PROGRAM 5**

**FUNGSI KHUSUS PUSAT TEKNOLOGI 6**

**PROJEK DAN AKTIVITI PUSAT TEKNOLOGI 6**

**EHWAL PUSAT TEKNOLOGI 7**

**KOMPONEN PROGRAM 9**

**KEANGGOTAAN PUSAT TEKNOLOGI 11**

**PELAKSANAAN PROGRAM 12**

**AKTIVITI HILIRAN 13**

**PENYEBARAN ILMU DAN TEKNOLOGI 14**

**TEKNOLOGI UNTUK DISEBARKAN 16**

**TENAGA SOKONGAN 20**

**PERANCANGAN PROGRAM DAN AKTIVITI 21**

**KURSUS 22**

**LAPORAN AKTIVITI 23**

**KESIMPULAN 23**

**KEMUDAHAN SOKONGAN TAMBAHAN 24**

**PROGRAM MEMBAWA TEKNOLOGI KE PANGKUAN MASYARAKAT**

 **Disediakan oleh**

**DATO’ MOHD TAHIR RAMLI EPC TECHNOLOGIES**

**RASIONAL**

Ilmu pengetahuan adalah perkakasan, peralatan dan mekanisma yang terpenting dalam kehidupan kita.

Kita berdepan dengan keadaan tidak selesa, terutama sekali apabila kita menghadapi situasi yang memerlukan kita mengambil tindakan. Tindakan yang kita ambil itu, kadang kala dipengaruhi oleh emosi yang dihasilkan pula oleh keadaan sekeliling. Kemungkinannya tindakan seperti ini tidak akan membawa keuntungan, faedah atau menfaat kepada kita.

Dalam kehidupan seharian kita, banyak perkara yang berlaku …. sama ada yang baik mahu pun yang buruknya. Apa pun keadaan ini akan mempengaruhi perjalanan hidup kita …. dan tindakan kita memainkan peranan yang amat penting.

Kita lihat keadaan hari ini …. Apakah yang perlu kita lakukan untuk menentukan bahawa masa depan kita lebih ceria, sejahtera dan cemerlang? Dan apakah yang perlu kita laksanakan untuk merealisasikan keadaan dan suasana ini?

Kalau kita fikirkan, rata-rata pengetahuan kita boleh membantu. Apakan tidak, kerana pengetahuanlah yang boleh menjamin bahawa tindakan yang kita ambil itu adalah yang sepatut dan sewajarnya.

Dalam hal ini, kita harus fikirkan apakah ini semua. Dan apakah pengetahuan yang harus ada pada kita. Dan apabila fikiran kita sampai pada tahap ini, maka akan bertanya pula kita, bagaimana hendak kita perolehi pengetahuan itu …. atau ilmu pengetahuan itu …. Tambahan pula kalau umur kita sudah pun jauh meninggalkan zaman remaja. Bagaimanakah hendak kita hadapi suasana mempelajari ilmu pengetahuan ini?

Ini rasanya akan membawa kita kepada pandangan dan pendapat bijak pandai, bahawa **perjalanan kita mendapatkan ilmu pengetahuan tidak sepatutnya dihalang oleh umur kita, kerana dalam agama kita pun ada dikatakan bahawa usaha mencari ilmu pengetahuan itu adalah untuk sepanjang hayat kita.**

Jadi yang harus kita cari sekarang ialah kaedah yang boleh kita gunakan untuk ini.

**PUSAT TEKNOLOGI**

1. **PENGENALAN**

**PUSAT TEKNOLOGI** ialah tempat di mana masyarakat dapat melibatkan diri dalam pelbagai bidang dan aspek teknologi yang berkait rapat dengan aktiviti seharian dalam kehidupan.

Ini termasuk bidang-bidang aktiviti yang khususnya bertumpu kepada **pertanian, penternakan, perikanan, perushaan desa, pembangunan keluarga, pembangunan insan, pembelajaran dan perundangan.**

Bidang teknologi maklumat dan komunikasi menjadi saluran hubungan utama dalam semua aktiviti ini.

**PUSAT TEKNOLOGI** akan menggunakan setiap saluran media dan komunikasi yang difikirkan relevan dan sesuai dalam usahanya merapatkan masyarakat dengan bidang-bidang aktiviti yang berkaitan.

Pelaksanaan program dan aktiviti PUSAT ini melibat perancangan eksostif, profesyenal dan menyeluruh dengan mengambil kira segala keperluan kehidupan masyarakat yang akan membawa mereka ke satu kehidupan yang lebih sempurna, sejahtera, bahagia dan cemerlang, setaraf dengan lain-lain masyarakat maju di dunia antarabangsa.

Untuk ini **PUSAT TEKNOLOGI** ini akan dibantu oleh satu panel pakar dalam bidang-bidang aktiviti yang akan dilaksanakan. Ini terutama sekali untuk menentukan bahawa segala maklumat teknologi yang disampaikan adalah yang terkini dan sesuai pula dengan keperluan tiap anggota masyarakat itu.

Anggota masyarakat di kawasan PUSAT ini secara langsung akan melibatkan diri dalam semua aspek perancangan dan pelaksanaan aktiviti-aktiviti yang dikenalpasti.

1. **MISI PROGRAM**

Misi program ini ialah:

**“Program ini ialah untuk memperkasakan pembangunan komuniti, terutama komuniti desa, kearah menghadapi cabaran-cabaran di zaman-zaman mendatang, dengan lebih bersedia dan dengan berbekalkan ilmu pengetahuan yang lengkap.”**

Inilah matlamat utama program **PUSAT TEKNOLOGI**.

1. **TUJUAN DAN OBJEKTIF**

Tujuan dan objektif program ini ialah:

* Memperkasa dan memartabatkan masyarakat, terutama masyarakat desa, dalam usaha meningkatkan lagi taraf kehidupan mereka.
* Memperkemaskan lagi usaha meningkatkan kefahaman dan literasi masyarakat terhadap bidang dan aktiviti yang berkaitan dan relevan dengan pembangunan mereka.
* Mewujudkan kefahaman dan pengetahuan masyarakat terhadap sains dan teknologi yang boleh menyediakan mereka menghadapi masa mendatang dengan lebih tabah, penuh azam, dedicated dan komited.
* Mewujudkan satu suasana untuk membolehkan mereka memajukan diri dalam bidang-bidang aktiviti yang boleh membawa mereka kepada kecemerlangan dan kesejahteraan hidup.
1. **FUNGSI PROGRAM**

**PUSAT TEKNOLOGI** mempunyai pelbagai fungsi dalam usaha membawa teknologi kepada masyarakat, terutama masyarakat desa. Antaranya:

* Melaksanakan perancangan dan pelaksanaan secara strategik, program dan projek dalam pelbagai bidang aktiviti yang berkait rapat dengan kehidupan masyarakat. Program-program ini akan disalurkan melalui saluran-saluran komunikasi dan media elektronik, iaitu selain dari saluran ICT.
* Menganjurkan kajian dan penyelidikan sosio-ekonomik-politik untuk tujuan mewujudkan satu profil yang komprehensif mengenai masyarakat, terutama masyarakat desa.
* Merancang dan menganjurkan program-program dalam bidang pembangunan insan dengan tumpuan perhatian kepada keperluan sosio-ekonomik masyarakat.
* Merancang dan menganjurkan kursus, bengkel, symposium dan seminar yang bertujuan untuk membolehkan pertukaran idea, pengalaman dan ilmu pengetahuan, dalam pelbagai bidang aktiviti pembangunan insan.
* Menyediakan hasil dan lapuran kajian dan penyelidikan yang dilaksanakan oleh agensi-agensi penyelidikan Kerajaan, dengan tujuan menggunakannya sebagai satu pemangkin dan panduan kepada pembangunan insan.
1. **FUNGSI KHUSUS PUSAT TEKNOLOGI**

**PUSAT TEKNOLOGI** mempunyai beberapa fungsi yang khusus. Antaranya:

* Bertindak sebagai pusat sumber ilmu dan teknologi yang sesuai dan relevan dengan keperluan dan usaha masyarakat, terutama masyarakat desa, menambahkan kesejahteraan dan kebahagiaan hidup mereka.
* Mengukur tahap pembangunan dan kemajuan masyarakat setempat dan terkini.
* Mengenalpasti masalah yang dihadapi oleh masyarakat setempat dan mencari jalan dan kaedah yang boleh digunakan untuk mengatasi, mengekang dan menyelesaikan masalah tersebut.
* Membuka minda anggota masyarakat sasaran supaya lebih perihatin dan mengambil kira senario semasa dalam menjalani hidup ke hari muka.
* Menyediakan bahan-bahan yang relevan dan sesuai mengenai ilmu dan teknologi yang boleh digunapakai dalam kehidupan seharian
1. **PROJEK DAN AKTIVITI PUSAT TEKNOLOGI**

Beberapa kemudahan, projek dan aktiviti sedang dirancang untuk membantu masyarakat menggunakan sepenuhnya **PUSAT TEKNOLOGI**. Antaranya:

* **Perputakaan Rujuk.**
* **Lamanweb dan lamanblog** yang boleh dicapai untuk mendapatkan bahan-bahan dan maklumat berkaitan.
* Kemudahan peralatan **Teknologi Maklumat (ICT).**
* **Kajian dan penyelidikan** sosio-ekonomik-politik masyarakat setempat.
* **Majalah atau pekeliling mingguan/bulanan** yang menumpukan perhatian kepada program dan aktiviti **PUSAT TEKNOLOGI**.

Beberapa program dan aktiviti akan ditambah dari satu ke satu masa kepada senarai yang disediakan, yang pada besarnya bertujuan untuk memaklumkan kepada masyarakat sasaran perkembangan dan kemajuan **PUSAT TEKNOLOGI**.

1. **EHWAL PUSAT TEKNOLOGI**

Program ini adalah satu usaha dan kaedah yang dirasakan praktikal untuk membawa kepada masyarakat pengetahuan teknologi terkini dalam bidang-bidang yang berkait rapat dengan kehidupan mereka.

Ia merupakan satu cara mewujudkan satu pusat di mana segala-galanya mengenai teknologi dapat diperolehi. Dengan lain-lain perkataan **PUSAT TEKNOLOGI** ini adalah satu kaedah atau system di mana segala ehwal mengenai teknologi terkumpul di bawah satu bumbung dan boleh dicapai dengan mudah oleh yang berminat mengenainya.

Memang tidak boleh dinafikan, dan kita amat sedar, bahawa masyarakat terutama masyarakat desa, adalah tergolong dari insan yang sentiasa gigih berusaha, rajin, penuh azam, dan sentiasa berfikir bagaimana hendak menaikkan lagi taraf kehidupan mereka untuk sampai ke satu tahap yang lebih tinggi, supaya jurang di antara mereka dengan masyarakat bandar, umpamanya, dapat dihapuskan sama sekali. Kita sedari juga sejak berzaman masyarakat desa memang menjadi tulang belakang kepada bangsa dan Negara.

Masyarakat desa hidup dalam suasana aman damai, sentiasa cukup dalam segi keperluan harian, dan belum pernah kita dengan masyarakat desa kelaparan.

Pendek kata, mereka hidup dengan cara kehidupan yang **‘simple’** atau yang mudah. Dengan tenaga, keazaman, kerajinan, semangat juang dan berdikari, mereka sudah berzaman hidup dalam keadaan sedemikian, dan bergembira dengannya.

Yang perlu ditokoh-tambah hari ini ialah ilmu pengetahuan dalam bidang-bidang teknologi terkini yang mungkin dapat menyempurnakan lagi kehidupan mereka.

Inilah usaha-usaha murni yang dibawa oleh **PUSAT TEKNOLOGI**. Kita tidak mahu anggota masyarakat desa, sama ada secara menyeluruh atau pun secara individu, ketinggalan atau terpinggir dalam arus pembangunan dan kemajuan Negara.

Secara khususnya, **PUSAT TEKNOLOGI** ini mengandungi maklumat, bahan, program dan aktiviti yang dengannya dapat dibawa bersama teknologi terkini ke kawasan desa atau lebih tepat ke pangkuan hidup masyarakat desa. Kandungan program ini secara kasarnya dan pada amnya ialah cara dan kaedah teknologi ini disampai dan disebarkan kepada anggota masyarakat … dan mereka dapat menerimanya dengan mudah dan memahaminya untuk digunapakai dalam kehidupan seharian mereka.

Maka itulah antara tujuan dan objektifnya … **“Memperkasa dan memartabatkan masyarakat, terutama masyarakat desa, dalam usaha meningkatkan lagi taraf kehidupan mereka.”**

Dan ini ditambah dengan … **“Supaya usaha ini akan membuka minda mereka lebih luas lagi sesuai dengan keadaan yang akan dihadapi di masa akan datang.”**

Di dalam perancangan pelaksanaanya, **PUSAT TEKNOLOGI** akan menggunakan semua saluran komunikasi iaitu seperti media elektronik (radio dan televisyen), teknologi maklumat (saluran Internet), kemunikasi (taklimat, bengkel, symposium atau persidangan), media cetak (akhbar dan majalah), dan lain-lain saluran yang sesuai dan relevan.

Kita akan menggunakan apa juga cara dan kaedah untuk menyebarkan ilmu teknologi terkini kepada tiap anggota masyarakat, sama ada di bandar mahupun di desa.

Rasanya sudah tibalah masanya, keutamaan atau prioriti diberikan kepada illmu pengetahuan untuk menjadi pemangkin dan menjana masa depan kita dengan lebih sempurna lagi.

Dengan sifat-sifat sedia ada di kalangan tiap anggota masyarakat di Negara ini, sama ada di bandar atau di desa, maka usaha ini akan mendapat sambutan dan akan memberi ransangan kepada mereka untuk terus maju ke masa depan.

Memang kenalah kata-kata bijak pandai yang berbunyi ..

**“Masa depan kita adalah di tangan kita sendiri. Kita sendirinya yang boleh mencorak masa yang mendatang dalam kehidupan kita.”**

1. **KOMPONEN PROGRAM**
	1. **INFRASTRUKTUR PROGRAM**

**PUSAT TEKNOLOGI** ini terdiri dari satu ruang di mana pengurusan pelaksanaan program dan aktiviti dirancang dan dilaksanakan.

Ruang ini perlulah mempunyai keluasan yang secukupnya bagi menempatkan unit-unit seperti berikut:

* **Unit Pertadbiran**
* **Unit Teknologi Maklumat**
* **Unit Perpustakaan**
* **Ruang untuk perbincangan/kursus**

Ruang ini perlulah dilengkapkan dengan perabut yang sesuai dan mencukupi.

Penting sekali ruang/pejabat **PUSAT TEKNOLOGI** ini perlulah mempunyai kemudahan telefon dan streamyx.

* 1. **TENAGA SOKONGAN**

Untuk mengendalikan **PUSAT TEKNOLOGI** ini dengan sempurna, tenaga kerja seperti berikut adalah diperlukan:

* **PENGURUS PUSAT TEKNOLOGI -** bertanggungjawab mengurus dan mentadbir Pusat Teknologi.
* **PEGAWAI TEKNOLOGI MAKLUMAT (ICT) -** bertanggungjawab dalam hal-hal berkaitan dengan teknologi maklumat yang diperlukan.
* **PEGAWAI PERPUSTAKAAN -** bertanggungjawab dalam hal-hal berkaitan dengan urusan perpustakaan.
* **PEGAWAI PERHUBUNGAN DAN KOMUNIKASI -** bertanggungjawab dalam segala urusan berkaitan dengan aktiviti perbincangan dan kursus-kursus yang diadakan dari masa ke masa.

Kecuali **PENGURUS**, lain-lain pegawai atau tenaga sokongan, adalah dilantik secara sambilan atau sukarela. Tiap seorang perlulah mempunyai pengetahuan dan pengalaman dalam bidang-bidang berkaitan.

Di peringkat pusat, selain dari mengurus dan mentadbir **PUSAT TEKNOLOGI** dalam aktiviti-aktiviti yang berkaitan, seorang **KETUA EKSEKUTIF** akan dilantik.

* 1. **PROGRAM DAN AKTIVITI**

Program dan aktiviti yang dirancang dan dilaksanakan oleh **PUSAT TEKNOLOGI** pada besarnya adalah yang diwujudkan hasil dari lapuran kajian dan penyelidikan yang dilaksanakan dalam bidang-bidang berkaitan di kalangan masyarakat sasaran.

Oleh kerana ini, aktiviti utama yang perlu dilaksanakan oleh **PUSAT TEKNOLOGI,** tidak kira pada peringkat apa, ialah kajian dan penyelidikan. Hasil kajian ini akan menentukan jenis bahan dan maklumat yang perlu disediakan, kursus-kursus yang perlu dianjurkan, taklimat, bengkel, perbincangan, persidangan, symposium yang perlu diadakan, dan sebagainya.

Hasil dari kajian ini juga akan dapat diwujudkan satu pangkalan data mengenai masyarakat sasaran **PUSAT TEKNOLOGI**.

* 1. **LAMANWEB/LAMANBLOG**

Untuk membantu peserta **PUSAT TEKNOLOGI** dalam usaha mereka mendapat dan menimba ilmu pengetahuan dan teknologi terkini, beberapa lamanweb/lamanblog telah dibina dan dinaikkan ke Internet.

Antaranya ialah:

* **LAMANWEB:**
	+ **PUSAT TEKNOLOGI - Ilmu Diutamakan**
	+ **DEWAN ILMU**
* **LAMANBLOG**
	+ **ILMU ASAS TANI - Ilmu Demi Kesejahteraan**
	+ **ALAM PENDIDIKAN - Ke arah Pendidikan Total**
	+ **FAMILI BAHAGIA**
	+ **ALAM PENYELIDIKAN**
	+ **KISAH HIDUP**

Beberapa lamanweb/lamanblog lagi akan diwujudkan. Antaranya ialah:

* **SUDUT PERUNDANGAN - lamanblog**
* **VISI ISLAM - lamanweb**

Bahan-bahan yang dikandungkan di dalam lamanweb/lamanblog ini adalah hasil kajian kumpulan penyelidik organisasi **PUSAT TEKNOLOGI**, anggota panel pakar yang telah diwujudkan, agensi-agensi Kerajaan yang berkaitan, dan pusat-pusat pengajian tinggi serta university-universiti tempatan dan luar Negara.

1. **KEANGGOTAAN PUSAT TEKNOLOGI**

Dicadangkan **PUSAT TEKNOLOGI** beroperasi dengan menggunakan konsep atau system ‘keahlian’. Anggota masyarakat kawasan di mana ia diwujudkan akan dijemput menyertai program dan aktiviti yang dirancang dan dilaksanakan.

Pada besarnya keanggotaan adalah terbuka kepada anggota masyarakat setempat. Ia tidak menetapkan had umur, tetapi dicadangkan bahawa keutamaan diberikan kepada golongan-golongan seperti berikut:

* **GOLONGAN DEWASA 1.** Golongan ini adalah terdiri dari mereka yang terlibat secara langsung dalam aktiviti dan bidang-bidang seperti pertanian, ternakan, perikanan, perushaan desa, perniagaan kecil, pembuatan dan lain-lain yang berkaitan.
* **GOLONGAN DEWASA 2.** Golongan ini khususnya adalah mereka yang terlibat di dalam aktiviti-aktiviti seperti pembangunan keluarga, pendidikan, pembangunan insan, keagamaan, perundangan dan lain-lain yang berkaitan.
* **GOLONGAN WANITA.** Golongan ini adalah mereka yang terlibat secara langsung dalam perushaan kecil desa, perniagaan kecil, pertubuhan sukarela, keraf, pendidikan dan pembangunan keluarga.
* **GOLONGAN PELAJAR.** Golongan ini adalah terdiri dari mereka yang berada di dalam alam persekolahan, IPTA/IPTS dan sebagainya.

Dicadangkan bahawa untuk memperkemas dan melancarkan perjalanan dan operasi **PUSAT TEKNOLOGI,** satu bentuk yuran dikenakan. Jumlah yuran ini adalah mengikut budibicara pihak pengurusan **PUSAT TEKNOLOGI** berkenaan. Akan tetapi dicadangkan iaitu satu keluarga hanya perlu menyumbang **RM10 sebulan.**

Sumbangan ini adalah untuk membantu dalam bayaran lampu dan air dan juga untuk perbelanjaan alat tulis bagi kegunaan program. Sekiranya ruang untuk **PUSAT TEKNOLOGI** ini dikenakan bayaran sewa, maka sumbangan ini dapat membantu.

Untuk member semangat kepada para ahli **PUSAT TEKNOLOGI**, satu **Kad Pengenalan** akan dikeluarkan kepada tiap ahli yang membayar yuran. **Kad ini adalah semata-mata untuk kegunaan dalaman dan mengenali ahli. Ia juga bertujuan memantau aktiviti yang dilaksanakan oleh PUSAT berkenaan dan juga ahlinya.**

1. **PELAKSANAAN PROGRAM**

Program **PUSAT TEKNOLOGI** ini akan dilaksanakan dalam beberapa peringkat iaitu seperti berikut:

* **Peringkat Pertama**

**PENUBUHAN IBU PEJABAT PUSAT TEKNOLOGI**

Sebagai langkah permulaan dalam perlaksanaan program ini, sebuah PUSAT TEKNOLOGI di peringkat kebangsaan akan ditubuhkan. Di sinilah segala aktiviti berkaitan dengan program ini akan dilaksanakan. Antara aktiviti ini ialah:

* + Mengenalpasti ruang pejabat
	+ Menyediakan segala kemudahan perabut dsb
	+ Menyediakan ruang-ruang untuk pertadbiran, perbincangan, teknologi maklumat dan perpustakaan.
	+ Memberi latihan kepada pegawai-pegawai yang akan mengendalikan pusat ini.
	+ Merancang program dan aktiviti.
* **Peringkat Kedua**

**TAKLIMAT KEPADA PIHAK-PIHAK BERKENAAN**

Menganjurkan taklimat kepada pegawai-pegawai dan agensi-agensi Kerajaan yang akan terlibat di dalam penubuhan PUSAT-PUSAT TEKNOLOGI di peringkat Negeri dan daerah.

Taklimat-taklimat akan juga diadakan untuk memberi penerangan dan penjelasan mengenai tujuan dan objektif PUSAT TEKNOLOGI, ogranisasinya, program dan aktiviti yang akan dilaksanakan, dan lain-lain hal yang relevan dan berkaitan.

* **Peringkat Ketiga**

**PENUBUHAN PUSAT-PUSAT TEKNOLOGI PERINGKAT NEGERI DAN DAERAH**

Perbincangan-perbincangan akan diadakan di peringkat negeri dan daerah untuk mengenalpasti dan merancang penubuhan PUSAT-PUSAT TEKNOLOGI

* **Peringkat Keempat**

**PELANCARAN AKTIVITI PUSAT TEKNOLOGI**

Program dan aktiviti yang telah dirancang akan mula dilaksanakan. Sebagai permulaan program dan aktiviti ini akan dilaksanakan oleh PUSAT TEKNOLOGI peringkat kebangsaan.

1. **AKTIVITI HILIRAN**

Aktiviti hiliran yang amat berguna dilaksanakan oleh **PUSAT TEKNOLOGI** ialah **KAJIAN DAN PENYELIDIKAN.**

Aktiviti ini adalah penting, khususnya untuk mendapatkan data dan maklumat terkini mengenai masyarakat dan kawasan PUSAT ini diwujudkan.

Antara maklumat yang akan diperolehi dari kajian ini ialah:

* **Profil masyarakat**
* **Keadaan dan potensi masyarakat/kawasan**
* **Kemudahan asas yang disediakan.**
* **Masalah yang dihadapi oleh masyarakat, dan**
* **Lain-lain data dan maklumat yang relevan dan sesuai dengan tujuan dan objektif PUSAT TEKNOLOGI dan untuk disimpan di dalam pangkalan data yang akan diwujudkan.**

Hasil kajian dan penyelidikan ini akan dapat menentukan jenis ilmu dan teknologi yang perlu disebarkan kepada anggota masyarakat sasaran.

Kajian ini akan dilaksanakan dengan menggunakan borang-borang soal selidik yang soalan-soalannya dibentuk secara profesyenal, iaitu berdasarkan kepada matlamat dan objektif kajian yang ditetapkan. Satu hypothesis juga akan diwujudkan untuk kajian yang akan dijadikan panduan dalam pelaksanaannya.

Kajian ini akan menggunakan system penyelidikan **‘persampelan rambang’** atau **‘random sampling’** dengan menggunakan jumlah responden pada peratusan yang munasabah dari jumlah anggota masyarakat dalam kawasan kajian.

Kajian dan penyelidikan akan dilaksanakan secara berkala, iaitu untuk menentukan bahawa semua data dan maklumat yang akan disimpan dalam pangkalan data adalah yang terkini.

1. **PENYEBARAN ILMU DAN TEKNOLOGI**

Aktiviti utama dilaksanakan oleh **PUSAT TEKNOLOGI** ialah membawa dan menyebarkan ilmu pengetahuan dan teknologi terkini mengenai bidang-bidang yang berkait rapat dengan kehidupan masyarakat, terutama masyarakat desa.

Untuk tujuan ini LIMA cara atau kaedah digunakan, iaitu seperti berikut:

* **MELALUI SALURAN ICT**

Ilmu pengetahuan dan teknologi yang disampaikan kepada anggota masyarakat sasaran dilaksanakan dengan menggunakan saluran teknologi maklumat (ICT). Ini adalah kerana saluran ini dapat membawa bahan-bahan ini dengan pantas dan ianya pula mempunyai liputan yang luas. Yang diperlukan ialah bahawa hubungan melalui Internet diwujudkan di kawasan-kawasan terlibat.

Terdapat tiga kaedah yang boleh digunakan dalam usaha penyebaran melalui saluran ICT, iaitu melalui lamanweb/lamanblog, audio/video conferencing, rangkaian-rangkaian radio dan televisyen Internet.

Untuk tujuan ini beberapa lamanweb/lamanblog telah pun diwujudkan dan sekarang ini telah pun diletakkan di Internet. Rangkaian-rangkaian radio dan televisyen Internet telah juga diwujudkan. Sementara audio/video conferencing sedang diusahakan pelaksanaannya.

Detail mengenai ketiga-tiga kaedah penyebaran melalui saluran ICT ini akan dimaklumkan dari satu ke satu masa.

* **MELALUI MEDIA ELEKTRONIK**

Beberapa program media akan diusahakan penerbitannya untuk disiarkan melalui stesen-stesen radio dan televisyen tempatan.

Program-program ini akan menumpukan perhatian kepada teknologi di dalam pelbagai aktiviti berkaitan dengan kehidupan masyarakat, iaitu seperti pembangunan insan, pembangunan keluarga, pertanian, penternakan, perikanan, perushaan desa, perundangan, pembelajaran dan sebagainya.

Program-program yang akan diterbitkan ini adalah dalam kategori dokumentari, reality, majalah berita dan peristiwa, game show, pandangan dan pendapat, dan lain-lain yang relevan dan sesuai.

* **MELALUI KAEDAH KOMUNIKASI**

Beberapa aktiviti akan dirancang dan dilaksanakan yang menggunakan kaedah komunikasi untuk menyebarkan ilmu dan teknologi.

Antara aktiviti ini termasuklah:

* + **Majlis taklimat**
	+ **Program percambahan fikiran**
	+ **Program perbincangan**
	+ **Program lawatan sambil belajar**
	+ **Kursus dan latihan**

Tiap aktiviti ini akan memberi fokus kepada subjek-subjek yang berkaitan dengan ilmu dan teknologi dalam bidang-bidang kehidupan masyarakat.

* **MELALUI PERSIDANGAN**

Beberapa bengkel, symposium dan persidangan akan dirancang untuk dilaksanakan. Aktiviti-aktiviti ini akan dianjurkan pada peringkat kawasan, negeri, Negara dan mungkin antarabangsa.

Tiap satu aktiviti ini akan mempunyai topik atau isu tertentu yang pada besarnya menumpukan perhatian kepada kemajuan, perkembangan dan masalah dalam bidang-bidang yang berkaitan.

Aktiviti-aktiviti ini juga akan melihat kajian dan penyelidikan yang dilaksanakan oleh agensi-agensi terlibat dalam menyediakan teknologi-teknologi terkini yang boleh digunapakai dan membawa faedah dan manfaat kepada kehidupan masyarakat dalam menghadapi masa-masa mendatang.

* **MELALUI MEDIA CETAK**

Bahan-bahan yang akan diterbitkan melalui kaedah media cetak, pada besarnya adalah bertujuan sebagai sokongan kepada usaha-usaha yang dilaksanakan melalui kaedah-kaedah penyebaran ilmu dan teknologi kepada masyarakat sasaran.

Pada amnya, penerbitan-penerbitan ini adalah dalam bentuk buku kecil, majalah, newsletter dan sebagainya yang akan mengandungi tulisan, laporan, hasil kajian, analisis, pandangan dan pendapat, dan lain-lain lagi.

Ia juga bertujuan untuk membantu anggota masyarakat yang tidak mempunyai kemudahan Internet atau radio dan televisyen. Pendek kata, tiap anggota masyarakat itu tidak akan terkecuali dan terpinggir atau ketinggalan dalam mendapatkan ilmu pengetahuan yang disebarkan.

Penerbitan-penerbitan ini juga akan kelak dijadikan sebagai bahan rujukan kepada mereka yang ingin melaksanakan kajian dan penyelidikan dengan sendirnya, terhadap bidang-bidang yang berkaitan.

1. **TEKNOLOGI UNTUK DISEBARKAN**

Teknologi-teknologi yang akan disebarkan kepada masyarakat oleh **PUSAT TEKNOLOGI** adalah seperti berikut:

* **TEKNOLOGI PERTANIAN**

Pertanian ialah aktiviti utama dan terpenting di kalangan masyarakat desa. Kebanyakan dari mereka menumpukan perhatian kepaa aktiviti ini sebagai sumber rezeki untuk menyara hidup keluarga.

Walaupun banyak telah diperkatakan bahawa pertanian adalah satu perniagaan, akan tetapi hasil usaha para petani masih belum membolehkan mereka melibatkan diri dalam pengeluaran secara komersil. Kebanyakan mereka masih menggunakan cara dan kaedah lama bercucuk tanam. Hanya sebilangan kecil dari mereka yang mula menjinakkan diri dengan pertanian moden.

Sektor pertanian telah banyak menghasilkan teknologi-teknologi baru dalam bidang ini.

Ini semua akan disampaikan kepada mereka untuk digunapakai dan dimanfaatkan.

* **TEKNOLOGI PENTRNAKAN**

Walaupun banyak peruntukan disediakan untuk pembangunan sector penternakan, dan banyak pula projek-projek ternakan yang dilaksanakan, akan tetapi senario sebenarnya menggambarkan bahawa jumlah anggota masyarakat desa yang terlibat di dalam projek-projek ini, terutama yang mengunakan teknologi moden dan terkini, adalah kecil. Mereka masih memelihara ternaka cara lama. Dan projek-projek ini telah menimbulkan banyak tanda tanya ‘kemana perginya penternak kita.’

Jumlah yang melibatkan diri dalam bidang penternakan bersekala komersil juga masih kecil. Mereka masih menggunakan kawasan rumah atau kawasan dusun mereka untuk menjalankan aktiviti ini.

Jabatan Perkhidmatan Veterinar dan pusat-pusat penyelidikannya banyak mencipta teknologi-teknologi yang dengan sendirinya boleh dimanfaatkan oleh masyarakat desa untuk meninggikan taraf kehidupan mereka. Tetapi kisah teknologi terkini, biasanya tidak sampai kepada mereka.

Teknologi-teknologi dalam aktiviti pengeluaran makanan ternakan, penternakan lembu fidlot, permanian beradas, pemeliharaan ayam daging, pemeliharaan arnab, rusa dan sebagainya, dirasakan dapat membantu masyarakat penternak di desa.

* **TEKNOLOGI PERIKANAN**

Pada besarnya industry perikanan Negara boleh dianggap sebagai satu industry bermusim, atau dipengaruhi dan ditentukan oleh keadaan cuaca. Umpamanya di **musim tengkujuh, aktiviti menangkap ikan di laut akan terhad. Ini pula akan menyebabkan sumber pendapatan mereka yang terlibat di dalam industry atau aktiviti ini akan terhad.**

**Jabatan Perikanan umpamanya sudah pun menemui beberapa kaedah dalam bidang pepeliharaan ikan yang boleh dimanfaatkan oleh masyarakat nelayan. Ini semua adalah hasil kajian dan penyelidikan yang dilaksanakan olehnya di pusat-pusat penyelidikan perikanan.**

**Selain dari itu beberapa universiti tempatan juga turut melaksanakan kajian dan penyelidikan.**

**Dipercayai teknologi-teknologi terkini ini, jika digunapakai oleh anggota masyarakat desa yang melibatkan diri dalam aktiviti perikanan, akan dapat menentukan kestabilan pendapatan bulanan mereka.**

* **TEKNOLOGI PERUSHAAN DESA/PERNIAGAAN KECIL**

Perushaan desa, yang pada satu masa dahulu dikategforikan sebagai perushaan keraf, hari ini telah pun menaikkan tarafnya kepada satu industry yang boleh ditempatkan di persada antarabangsa.

Hidangan-hidangan tradisional seperti serunding, lempuk durian, kerepek ubi dan pisang, dan lain-lainnya telah mendapat tempat di pasaran global, setidak-tidaknya di pasaran ASEAN.

Begitu juga hasil keraf seperti batik, songket, sutera, barang-barang anyaman, hasil pertukangan perak dan tembaga, dan banyak lagi sudah juga menjadi tarikan kepada masyarakat dunia.

Hasil-hasil keraf ini sudah pun ditentukan piawayannya, dan ini telah menghasilkan produk bermutu tinggi.

Dalam bidang ini juga, teknologi-teknologi pembuatan dan pengeluaran seharusnya dibawa ke pengetahuan masyarakat desa yang banyak terlibat dengannya.

Perniagaan kecil, adalah satu lagi bidang aktiviti yang dilaksanakan oleh masyarakat desa. Kedai-kedai runcit yang menjual pelbagai barangan keperluan harian banyak terdapat di desa, begitu juga kedeai-kedai mengambil upah menjahit pakaian, mendandan rambut dan persolekan, warung makan minum, kedai gunting, bengkel membaiki kenderaan dan sebagainya.

Kaedah pengurusan aktiviti-aktiviti ini, terutama dalam aspek pengurusan kewangan dan perancangan, harus juga disertakan dengan ilmu pengetahuan yang terkini demi kemajuan dan perkembangannya.

* **EHWAL PEMBANGUNAN KELUARGA**

**Institusi keluarga adalah satu entity penting dalam kehidupan satu masyarakat dan bangsa itu. Keruntuhan institusi keluarga boleh menjadi penyebab keruntuhan satu-satu masyarakat dan bangsa itu. Berdasarkan kepada hakikat ini, memang sukar dinafikan pentingnya institusi keluarga diperkemas dan diperkukuhkan.**

**Hari ini senario masyarakat dunia sudah berubah. Barubah supaya sesuai dengan kehendak dan kemajuan manusia. Dan perubahan ini telah membawa bersamanya pelbagai rentak dan ragam anggota institusi keluarga itu. Ada yang membawa faedah dan ada juga yang membawa padah dan kehancuran.**

**Perseimbangan adalah diperlukan.**

**Untuk tujuanj ini, teknologi pembangunan keluarga akan disertakan. Akan dibincangkan teknologi-teknologi yang perlu dan boleh digunakan untuk membina keluarga selaras dengan keperluan zaman.**

* **TEKNOLOGI PEMBELAJARAN**

**Hari ini matlamat utama pembelajaran, tidak kira di peringkat apa juga, ialah untuk menentukan bahawa kecemerlangan dicapai oleh para pelajar. Amat diperlukan bahawa mereka mencapai setinggi dan sebaik penghasilan dalam mata pelajaran mereka.**

**Ini adalah satu hakikat dan juga mrupakan satu kaedah mengukur prestasi para pelajar. Untuk tujuan ini pelbagai panduan dan bimbingan direkacipta untuk menambah dan membantu mereka kearah matlamat ini.**

**Akan tetapi matlamat ini dan juga kaedah-kaedah bantuan pembelajaran yang telah diwujudkan dengan sendirinya menimbulkan satu suasana yang tidak begitu sihat yang biasanya mengganggu emosi, kestabilan dan ketenteraman pelajar.**

**Mungkin kaedah-kaedah ini menghasilkan pelajar yang Berjaya mendapatkan keputusdan pemeriksaan amat cemerlang ldengan 20 A dan seump;amanya, akan tetapi adakah keadaan ini dapat menentukan mereka lebih bersedia menghadapi peringkat-peringkat pelajaran yang lebih tinggi, atau adakah mereka lebih bersedia dengan sepenuhnya menghadapi kehidupan di ‘dunia luar’ yang penuh dengan cabaran.**

**Ini adalah senario pelajaran hari ini.**

* **EHWAL PERUNDANGAN**

Rata-rata ehwal perundangan kurang diambil perhatian atau diambil kira oleh anggota masyarakat sama ada di desa mahupun di Bandar. Bila terserempak dengan keadaan yang melibatkan perundangan barulah masing-masing berada dalam keadaan ‘panic’.

Hasilnya, kesan yang didatangkan kadangkala menyebabkan timbulnya keadaan atau suasana buruk di kalangan yang terlibat.

Keadaan kurang perihatin terhadap ehwal perundangan ini, adalah satu lumrah kehidupan masyarakat di Negara ini. Ini disebabkan oleh corak kehidupan dan juga sikap anggota masyarakat yang banyak membawa bersama unsur-unsur ‘percaya’ antara satu sama lain, nilai-nilau murni tiap individu yang lebih mementingkan hubungan persaudaraan yang kukuh tanpa sebarang perasaan syak wasangka.

Dirasakan, keadaan dan senario ini harus diperbaiki, demi menentukan keadaan masa depan yang lebih aman dan tenteram di kalangan anggota keluarga, masyarakat dan warga.

Maka itulah ilmu mengenai perundangan disertakan di antara yang akan disebarkan kepada masyarakat.

1. **TENAGA SOKONGAN**

Pada besarnya terdapat **TIGA** kumpulan tenaga sokongan yang terlibat secara menyeluruh operasi **PUSAT TEKNOLOGI**, iaitu seperti berikut:

* **KUMPULAN PERANCANG**

Kumpulan ini terdiri dari mereka yang mencipta dan mewujudkan idea dan konsep membawa ilmu pengetahuan dan teknologi kepada anggota masyarakat untuk digunapakai dan dilaksanakan dalam usaha meningkatkan taraf kehidupan mereka.

 Kumpulan ini adalah terdiri dari mereka yang pakar dalam ilmu **KOMUNIKASI, SAIKOLOGI** dan **SAINS KEMASYARAKATAN.**

* **KUMPULAN PELAKSANA**

Kumpulan Pelaksana ini terdiri dari DUA unit yang berasingan seperti berikut:

* + **Unit Operasi:**  Bertanggungjawab terhadap pelaksanaan program dan aktiviti **PUSAT TEKNOLOGI**, iaitu supaya tiap aktiviti ini dilaksanakan dengan betul dan mengikut jadual, dengan menyediakan kemudahan-kemudahan yang diperlukan.
	+ **Unit Pelaksana**: Bertanggungjawab menyelaras keperluan **PUSAT TEKNOLOGI**, menyelia program dan aktiviti yang dilaksanakan, memantau pelaksanaan dan perjalanan **PUSAT TEKNOLOGI** sesuai dengan dasar dan matlamat ia diwujudkan.
* **KUMPULAN PROFESYENAL**

Kumpulan ini adalah terdiri dari pakar, ahli dan pegawai-pegawai profesyenal dalam bidang masing-masing yang sesuai dengan teknologi yang hendak disebarkan. Pegawai-pegawai ini termasuklah pegawai-pegawai dari jabatan dan agensi Kerajaan yang berkaitan, ahli akademik, penyelidik dan lain=lainnya yang boleh memberi sumbangan kepada ilmu dan teknologi yang hendak disebarkan.

1. **PERANCANGAN PROGRAM DAN AKTIVITI**

Penyediaan program dan aktiviti yang hendak dilaksanakan di dalam projek ini adalah pada besarnya bergantung kepada hasil kajian dan penyelidikan yang dijalankan. Akan tetapi rangka boleh disediakan, iaitu seperti berikut:

* **MENGENALPASTI MASYARAKAT SASARAN**. Pada amnya masyarakat sasaran untuk projek ini ialah mereka yang tinggal di kawasan desa. Akan tetapi difikirkan perlu masyarakat ini diklasifikasikan mengikut umur, pekerjaan, tahap pendidikan, lokasi tempat tinggal dan seumpamanya.
* **MENGENALPASTI PROGRAM DAN AKTIVITI**. Program dan aktiviti yang dikenalpasti untuk dilaksanakan perlulah mengikut beberapa faktor tambahan, khususnya tahap kefahaman, penghayatan dan penglibatan masyarakat sasaran dalam bidang-bidang aktiviti yang teknologinya hendak disebarkan kepada mereka.

Adalah dicadangkan program dan aktiviti ini dibahagikan kepada tiga kategori seperti berikut:

* + **Asas -** yang khas ditujukan kepada anggota masyarakat yang baru melibatkan diri dalam bidang yang berkaitan.
	+ **Pertengahan -** yang disediakan untuk anggota masyarakat yang sudah agak lama melibatkan diri dalam bidang aktiviti berkaitan, dan pernah mengikuti kursus-kursus yang diadakan oleh agensi-agensi yang berkaitan.
	+ **Lanjutan**  - yang dianjurkan untuk anggota masyarakat yang sudah lama berkecimpung dalam bidang aktiviti berkaitan, dan ingin maju dengan menggunakan teknologi-teknolkogi terkini dalam bidang tersebut.

Tiap program yang hendak dilaksanakan perlulah mempunyai profilnya. Ia mestilah mempunyai cirri-ciri seperti berikut:

* + **Tujuan dan objektif**
	+ **Komponen program**
	+ **Kaedah pelaksanaan**
	+ **Hasil yang diharapkan**

Faktor-faktor yang dibentangksan di atas adalah penting bagi menentukan bahawa apa juga ilmu atau teknologi yang sebarkan kepada masyarakat sasaran, akan dapat diterima dengan mudah oleh mereka, dapat difahami, dihayati dan seterusnya dapat digunakan dalam mereka menjalani kehidupan seharian.

1. **KURSUS**

Satu dari aktiviti yang akan dilaksanakan oleh **PUSAT TEKNOLOGI** ialah **KURSUS.** Walaupun aktiviti ini merupakan satu aktiviti ‘tradisional’, akan tetapi jika dilaksanakan dengan menekankan konsep ‘penyertaan total’ peserta, ia memang boleh membantu menyebar dan memindahkan teknologi kepada mereka, tambahan pula jika ia disusuli oleh sessi praktikal.

Beberapa faktor perlu dititikberatkan dalam merancang dan melaksanakan aktiviti ini, iaitu seperti berikut:

* Peserta perlu dipilih dengan teliti. Maksudnya jumlah peserta tidak menjadi matlamat utama Kursus, sebaliknya peserta yang dipilih hendaklah terdiri dari mereka yang benar-benar hendak mendalami ilmu dalam bidang-bidang teknologi terkini yang berkaitan.
* Keutamaan diberikan kepada peserta yang penuh minat dan komited kepada bidang teknologi yang hendak dipelajari.
* Ilmu yang diperolehi hendaklah secara ‘serta merta’ dipraktikkan.
* Peserta yang telah mengikuti kursus hendaklah pula menyebarkan ilmu dan teknologi yang diperolehi kepada rakan-rakan mereka.

Dalam hal memilih peserta kursus, satu **JAWATANKUASA PEMILIHAN KHAS** perlu diwujudkan yang anggotanya terdiri dari pemimpin masyarakat tempatan, pegawai dari agensi berkaitan, dan pegawai dari **PUSAT TEKNOLOGI IBUPEJABAT.**

Perjalanan kursus hendaklah mendapatkan **‘penyertaan total’** dari peserta. Ini bermakna tiap peserta hendaklah mengambil bahagian secara aktif di dalam perbincangan-perbincangan yang berlangsung. Pandangan dan pendapat mereka adalah diperlukan, dan ini akan menambahkan ‘makna’ kepada kursus yang diadakan.

Dalam hal ini, ada baiknya jika semasa Kursus dilaksanakan, diadakan juga aktiviti berupa ‘brainstorming’ atau ‘percambahan fikiran’. Ini merupakan satu lagi kaedah untuk mendapatkan ‘penyertaan total’ dari para peseta. Kaedah ini perlulah dilaksanakan dengan teratur. Seorang ‘moderator’ diperlukan.

Walaupun tiap kursus akan menyediakan bahan-bahan bacaan yang berupa nota dan maklumat, akan tetapi memang ada baiknya jika pandangan dan pendapat bernas mereka dicatitkan dan kemudian diedarkan bersama. Cara ini daoatlah penganjur mengikuti kesan yang dibawa oleh aktiviti ini kepada mereka yang terlibat.

Pendek kata, kursus ini hendaklah berbentuk **‘mesra peserta’** dan merupakan saluran **‘dua hala’** dalam usaha membawa ilmu pengetahuan kepada masyarakat.

1. **LAPORAN AKTIVITI**

Satgu kaedah diperlukan untuk mengukur prestasi, perkembangan dan kemajuan **PUSAT TEKNOLOGI** yang diwujudkan. Laporan-laporan aktiviti secara berkala amat diperlukan.

Laporan ini antar lain akan memaparkan sambutan terhadap **PUSAT TEKNOLOGI** oleh masyarakat sasaran, faedah yang didatangkan olehnya kepada kehidupan harian mereka, program-program yang dilaksanakan berikutan pendedahan teknologi berkaitan kepada mereka, masalah yang dihadapi dan bagaimana ia dapat diselesaikan, dan banyak lagi.

Laporan ini juga akan mengemukakan cadangan dan pendapat masyarakat sasaran dalam usaha menambahbaik projek **PUSAT TEKNOLOGI**.

Mungkin dari laporan-laporan ini akan dapat diwujud dan dilaksanakan program-program yang lebih mantap dan sesuai dengan keperluan masyarakat. Mungkin juga ia boleh dijadikan sebagai pemangkin kepada penubuhan **PUSAT-PUSAT TEKNOLOGI** di seluruh Negara.

Adalah dipercayai penubuhan **PUSAT-PUSAT TEKNOLOGI** ini merupakan sebagai satu alternative yang praktikal untuk menentukan masyarakat desa tidak lagi ketinggalan dan dipinggirkan dalam penggunaan teknologi terkini yang dengan sendirinya dapat mencemerlangkan lagi kehidupan mereka di masa hadapan.

1. **KESIMPULAN**

Projek **PUSAT TEKNOLOGI** dengan sendirinya dapat membantu secara terus terutamanya masyarakat desa menghadapi masa depan dengan lebih tabah dan yakin lagi. Ia juga merupakan satru usaha merealisasikan hasrat Negara membawa ilmu pengetahuan yang amat diperlukan dalam era sains dan teknologi hari ini.

Projek ini akan dilaksanakan secara profesyenal tanpa mengambil kira apa juga konsep dan pemikiran serta ideology anggota masyarakat sasaran. **Yang pentingnya, projek PUSAT TEKNOLOGI ini akan dapat menghasilkan masyarakat yang berilmu, sesuai dengan keperluan semasa dan zaman-zaman mendatang.**

Disedia dan diilhamkan oleh:

**DATO’ MOHD TAHIR RAMLI, Pakar Media dan Komunikasi, EPC TECHNOLOGIES, Bandar Puncak Alam, SELANGOR DARUL EHSAN.**

**Januari 2014**

1. **KEMUDAHAN SOKONGAN TAMBAHAN**

Untuk menentukan keberkesanan program dan memudahkan masyarakat sasaran mengikuti kandungan program, akan disediakan dua saluran media iaitu rangkaian Radio Internet dan rangkaian Televisyen Internet.

Kedua-dua rangkaian ini akan menumpukan sepenuh perhatian kepada hal-hal serta topik-topik yang berkaitan dengan bidang-bidang aktiviti seharian masyarakat sasaran iaitu seperti pertanian, penternakan, perikanan, perusahaan desa, perniagaan kecil, pembangunan keluarga, pembelajaran dan perundangan.

Secara kasar rangkaian-rangkaian ini mempunyai ciri-ciri seperti berikut:

**RANGKAIAN RADIO INTERNET:**

**Nama Rangkaian: SAINS DAN TEKNOLOGI**

**Jumlah Waktu Siaran: 8 jam sehari**

**Kandungan Siaran: Bahan-bahan yang berkaitan dengan aktiviti seharian masyarakat sasaran dalam bentuk berita dan peristiwa, pandangan dan pendapat, kisah kejayaan, teknologi terkini, hasil kajian dan penyelidikan, dan lain-lain bahan yang dirasakan relevan dan sesuai dengan keperluan masyarakat.**

**Bahasa Pengantar: Bahasa Malaysia**

**RANGKAIAN TELEVISYEN INTERNET:**

**Nama Rangkaian: LIVING TECHNPLOGIES**

**Jumlah Waktu Siaran: 6 jam sehari**

**Kandungan Siaran: Program-program jenis berita dan peristiwa, dokumentari dan majalah yang menumpukan perhatian kepada subjek dan topik yang sesuai dan relevan dengan bidang-bidang aktiviti dilaksanakan oleh masyarakat sasaran seharian.**

**Bahasa Pengantar: Bahasa Malaysia dan Bahasa Inggeris**

Waktu siaran kedua-dua rangkaian ini sedang dikenalpasti dengan berpandukan kepada aktiviti dan corak kehidupan masyarakat sasaran.